title: 2018 m. vasario 23 d. Komisijos įgyvendinimo reglamentas (ES) 2018/278, kuriuo dėl pranešimų struktūros, duomenų ir pranešimų pavyzdžio, vagonų ir įvairiarūšio vežimo vienetų judėjimo duomenų bazės ir dėl to, kad būtų priimtas bendrosios sąsajos ryšio lygmens IT standartas, iš dalies keičiamas Reglamento (ES) Nr. 1305/2014 priedas

text:
24.2.2018

               LT

               Europos Sąjungos oficialusis leidinys

               L 54/11

         KOMISIJOS ĮGYVENDINIMO REGLAMENTAS (ES) 2018/278
   2018 m. vasario 23 d.
   kuriuo dėl pranešimų struktūros, duomenų ir pranešimų pavyzdžio, vagonų ir įvairiarūšio vežimo vienetų judėjimo duomenų bazės ir dėl to, kad būtų priimtas bendrosios sąsajos ryšio lygmens IT standartas, iš dalies keičiamas Reglamento (ES) Nr. 1305/2014 priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 5 straipsnio 11 dalį,
   kadangi:

               (1)

               Europos Parlamento ir Tarybos reglamento (ES) 2016/796 (2) 19 straipsnyje reikalaujama, kad Europos Sąjungos geležinkelių agentūra (toliau – Agentūra) teiktų Komisijai rekomendacijas dėl techninių sąveikos specifikacijų (TSS) ir jų tikslinimo pagal Direktyvos (ES) 2016/797 5 straipsnį ir užtikrintų, kad TSS būtų pritaikytos prie techninės pažangos, rinkos tendencijų ir socialinių reikalavimų;

               (2)

               2017 m. rugsėjo 23 d. Komisija pagal Direktyvos (ES) 2016/797 5 straipsnio 2 punktą paprašė Agentūros pateikti rekomendaciją dėl Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninių sąveikos specifikacijų (TAF TSS) persvarstymo;

               (3)

               2017 m. spalio 18 d. Agentūra dėl TAF TSS pateikė rekomendaciją atnaujinti TAF TSS pranešimų struktūrą, duomenų bei pranešimų pavyzdį ir vagonų bei įvairiarūšio vežimo vienetų judėjimo duomenų bazę (WIMO) ir priimti bendrosios sąsajos ryšio lygmens IT standartą. Šie pakeitimai padaryti siekiant išspręsti buvusios nuosavybinės loginės schemos klausimą ir užtikrinti galimybę greičiau ir pigiau įgyvendinti šią priemonę TAF TSS naudotojų bendruomenėje. Atitinkamai buvo patikslintos informacijos rinkmenos;

               (4)

               Komisijos reglamento (ES) Nr. 1305/2014 (3) priedo nuostatos dėl TAF TSS turėtų būti iš dalies pakeistos, kad būtų apibrėžta bendrosios sąsajos įgyvendinimo architektūra, atitinkanti pirmiau apibūdintą pranešimų struktūrą;

               (5)

               šiame reglamente numatytos priemonės atitinka pagal Direktyvos (ES) 2016/797 51 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1305/2014 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 23 d.

            Komisijos vardu

            Pirmininkas

         Jean-Claude JUNCKER

      (1)  OL L 138, 2016 5 26, p. 44.

      (2)  2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

      (3)  2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (EB) Nr. 62/2006 (OL L 356, 2014 12 12, p. 438).

      PRIEDAS
      Reglamento (ES) Nr. 1305/2014 priedo I priedėlis iš dalies keičiamas taip:
      „
            I priedėlis

               Techninių dokumentų sąrašas

                        Nr.

                        Nuoroda

                        Pavadinimas

                        Versija

                        Data

                        1

                        ERA-TD-100

                        TAF TSI – ANNEX A.5: FIGURES AND SEQUENCE DIAGRAMS OF THE TAF TSI MESSAGES

                        2.1

                        2015 2 10

                        2

                        ERA-TD-101

                        TAF TSI – Annex D.2: Appendix A (Wagon/ILU Trip Planning)

                        2.0

                        2013 10 17

                        3

                        ERA-TD-102

                        TAF TSI – Annex D.2: Appendix B – Wagon and Intermodal Unit Operating Database (WIMO)

                        2.1

                        2015 2 10

                        4

                        ERA-TD-103

                        TAF TSI – Annex D.2: Appendix C – Reference Files

                        2.1

                        2015 2 10

                        5

                        ERA-TD-104

                        TAF TSI – Annex D.2: Appendix E – Common Interface

                        2.2

                        2017 2 23

                        6

                        ERA-TD-105

                        TAF TSI – Annex D.2: Appendix F – TAF TSI Data and Message Model

                        2.2

                        2017 2 23

                  “


title: 2018 m. vasario 23 d. Komisijos įgyvendinimo reglamentas (ES) 2018/276, kuriuo dėl produkto rodiklių orientyrų ir siektinų reikšmių nustatymo Europos struktūrinių ir investicijų fondų veiklos rezultatų plane pakeitimų iš dalies keičiamas Įgyvendinimo reglamentas (ES) Nr. 215/2014

text:
24.2.2018

               LT

               Europos Sąjungos oficialusis leidinys

               L 54/4

         KOMISIJOS ĮGYVENDINIMO REGLAMENTAS (ES) 2018/276
   2018 m. vasario 23 d.
   kuriuo dėl produkto rodiklių orientyrų ir siektinų reikšmių nustatymo Europos struktūrinių ir investicijų fondų veiklos rezultatų plane pakeitimų iš dalies keičiamas Įgyvendinimo reglamentas (ES) Nr. 215/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 22 straipsnio 7 dalies penktą pastraipą,
   kadangi:

               (1)

               Komisijos įgyvendinimo reglamento (ES) Nr. 215/2014 (2) 5 straipsnio 3 dalyje išdėstyti produkto rodiklių orientyrų ir siektinų reikšmių nustatymo įvairių Europos struktūrinių ir investicijų fondų (toliau – ESI fondai) veiklos rezultatų plane reikalavimai;

               (2)

               pagal Įgyvendinimo reglamento (ES) Nr. 215/2014 5 straipsnio 3 dalyje išdėstytus reikalavimus Europos regioninės plėtros fondo, Sanglaudos fondo ir tam tikrais atvejais Europos žemės ūkio fondo kaimo plėtrai vadovaujančiosios institucijos turi pranešti tik apie veiklos rezultatų plane nustatytų orientyrų ir siektinų reikšmių produktus, jei jie pasiekti įgyvendinant veiksmus, kurių visos veiksmo dalys, kurias vykdant sukuriami produktai, yra visiškai įgyvendintos;

               (3)

               siekiant supaprastinti ataskaitų teikimo procedūras, padidinti teisinį tikrumą ir užtikrinti, kad pagal veiklos rezultatų planą pasiekti produkto rodiklio orientyrai ar siektinos reikšmės galėtų būti vertinami remiantis pačiais tiksliausiais įgyvendinimo pažangos duomenimis, Įgyvendinimo reglamento (ES) Nr. 215/2014 5 straipsnio 3 dalis turėtų būti iš dalies pakeista, siekiant suderinti visiems ESI fondams taikomus reikalavimus;

               (4)

               padidinus Jaunimo užimtumo iniciatyvai skirtus išteklius ir pratęsus jos įgyvendinimą iki programavimo laikotarpio pabaigos, Įgyvendinimo reglamento (ES) Nr. 215/2014 7 straipsnio 4 dalis turėtų būti iš dalies pakeista, siekiant nustatyti, kaip turėtų būti vertinamas siektinų reikšmių pasiekimas;

               (5)

               kad numatytas priemones būtų galima taikyti greitai, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (6)

               šiame reglamente nustatytos priemonės atitinka Europos struktūrinių ir investicijų fondų koordinavimo komiteto nuomonę;

               (7)

               todėl Įgyvendinimo reglamentas (ES) Nr. 215/2014 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 215/2014 iš dalies keičiamas taip:

               1)

               5 straipsnio 3 dalis pakeičiama taip:
               „3.   Produkto rodiklio orientyras ir siektina reikšmė susiejami su pasiekta verte veiksmų, kurių visos veiksmo dalys, kurias vykdant sukuriami produktai, yra visiškai įgyvendintos, tačiau visi mokėjimai nebūtinai atlikti, arba pasiekta verte veiksmų, kurie yra pradėti, tačiau kai kurios veiksmo dalys, kurias vykdant sukuriami produktai, dar tebevykdomos, arba su pasiekta verte abiejų rūšių veiksmų.“

               2)

               7 straipsnio 4 dalis pakeičiama taip:
               „4.   Jeigu JUI skirtos lėšos programuojamos kaip prioritetinės krypties dalis pagal Reglamento (ES) Nr. 1304/2013 18 straipsnio c punktą, JUI nustatomas atskiras veiklos rezultatų planas, o tai, kaip pavyko pasiekti JUI nustatytus orientyrus ir siektinas reikšmes, vertinama atskirai nuo kitos prioritetinės krypties dalies.“.

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 23 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 320.

      (2)  2014 m. kovo 7 d. Komisijos įgyvendinimo reglamentas (ES) Nr. 215/2014, kuriuo nustatomos Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nuostatų dėl paramos, susijusios su klimato kaita, metodikos, orientyrų ir siektinų reikšmių nustatymo veiklos rezultatų plane ir Europos struktūrinių ir investicijų fondų intervencinių veiksmų kategorijų nomenklatūros įgyvendinimo taisyklės (OL L 69, 2014 3 8, p. 65).


title: 2018 m. vasario 26 d. Tarybos įgyvendinimo reglamentas (ES) 2018/282, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

text:
26.2.2018

               LT

               Europos Sąjungos oficialusis leidinys

               LI 54/3

         TARYBOS ĮGYVENDINIMO REGLAMENTAS (ES) 2018/282
   2018 m. vasario 26 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 18 d. Taryba priėmė Reglamentą (ES) Nr. 36/2012;

               (2)

               atsižvelgiant į padėties Sirijoje sunkumą ir pastarojo meto ministrų pakeitimus, į Reglamento (ES) Nr. 36/2012 II priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti du asmenis. Be to, turėtų būti atnaujinta informacija, susijusi su penkiais asmenimis, nurodytais Reglamento (ES) Nr. 36/2012 II priede;

               (3)

               todėl Reglamento (ES) Nr. 36/2012 II priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 26 d.

            Tarybos vardu

            Pirmininkė

         F. MOGHERINI

      (1)  OL L 16, 2012 1 19, p. 1.

      PRIEDAS

                  I.

                  Reglamento (ES) Nr. 36/2012 II priedo A dalyje (Asmenys) pateiktas sąrašas papildomas šiais įrašais:

                              Vardas, pavardė

                              Identifikavimo informacija

                              Įtraukimo į sąrašą priežastys

                              Įtraukimo į sąrašą data

                              „258.

                              Mohamed Mazen Ali Yousef
                              ()

                              Gimimo data: 1969 m. gegužės 17 d.;
                              gimimo vieta: Damascus (Damaskas) apylinkės

                              Pramonės ministras. Paskirtas 2018 m. sausio mėn.

                              2018 2 26

                              259.

                              Imad Abdullah Sara
                              ()

                              Gimimo data: 1968 m.;
                              gimimo vieta: Damascus (Damaskas), Sirija

                              Informacijos ministras. Paskirtas 2018 m. sausio mėn.

                              2018 2 26“

                  II.

                  Reglamento (ES) Nr. 36/2012 II priedo A dalyje (Asmenys) pateiktame sąraše šie įrašai pakeičiami taip:

                              Vardas, pavardė

                              Identifikavimo informacija

                              Įtraukimo į sąrašą priežastys

                              Įtraukimo į sąrašą data

                              „56.

                           Ali (
                                 ) Abdullah (
                                 ) (dar žinomas kaip Abdallah) Ayyub (
                                 ) (dar žinomas kaip Ayyoub, Ayub, Ayoub, Ayob)

                              Gimimo data: 1952 m.;
                              gimimo vieta: Lattakia (Latakija), Sirija

                              Gynybos ministras. Paskirtas 2018 m. sausio mėn. Generolo rango pareigūnas Sirijos kariuomenėje, einantis pareigas po 2011 m. gegužės mėn. Buvęs Sirijos ginkluotųjų pajėgų generalinio štabo vadas. Asmuo, remiantis Assad'o režimą ir atsakingas už represijas ir smurtą prieš civilius gyventojus Sirijoje.

                              2011 11 14

                              57.

                           Fahd (
                                 ) (dar žinomas kaip Fahid, Fahed) Jasim (
                                 ) (dar žinomas kaip Jasem, Jassim, Jassem) al-Furayj (
                                 ) (dar žinomas kaip Al-Freij)

                              Gimimo data: 1950 m. sausio 1 d.;
                              gimimo vieta: Hama, Sirija

                              Buvęs gynybos ministras. Kaip buvęs Vyriausybės ministras dalijasi atsakomybe už režimo smurtines represijas prieš civilius gyventojus.

                              2011 11 14

                              212.

                              Ammar Al-Sharif
                              (dar žinomas kaip Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                              ()

                              Gimimo data: 1969 m. birželio 26 d.;
                              Gimimo vieta: Lattakia (Latakija);
                              Pilietybė: Sirijos;
                              Sirijos pasas:

                                          numeris: 010312413;

                                          išdavimo numeris: 002-15-L093534;

                                          išdavimo data: 2015 m. liepos 14 d.;

                                          išdavimo vieta: Damaskas-Centras;

                                          galioja iki: 2021 m. liepos 13 d.;

                                    Nacionalinis numeris: 060-10276707

                              Stambus Sirijoje veiklą bankininkystės, draudimo ir viešbučių sektoriuose vykdantis verslininkas. Byblos Bank Syria steigimo partneris, Unlimited Hospitality Ltd. pagrindinis akcininkas, Solidarity Alliance ir Al-Aqueelah Takaful draudimo bendrovių valdybos narys.

                              2016 10 28

                              221.

                              Mohammed (dar žinomas kaip Mohamed, Muhammad, Mohammad) Ramez Tourjman (dar žinomas kaip Tourjuman)
                              ()

                              Gimimo data: 1966 m.;
                              gimimo vieta: Damascus (Damaskas), Sirija

                              Buvęs informacijos ministras. Kaip buvęs Vyriausybės ministras dalijasi atsakomybe už režimo smurtines represijas prieš civilius gyventojus.

                              2016 11 14

                              227.

                              Ahmad al-Hamu (dar žinomas kaip al-Hamo)
                              ()

                              Gimimo data: 1947 m.

                              Buvęs pramonės ministras. Kaip buvęs Vyriausybės ministras dalijasi atsakomybe už režimo smurtines represijas prieš civilius gyventojus.

                              2016 11 14“


title: 2018 m. vasario 26 d. Tarybos įgyvendinimo reglamentas (ES) 2018/281, kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms

text:
26.2.2018

               LT

               Europos Sąjungos oficialusis leidinys

               LI 54/1

         TARYBOS ĮGYVENDINIMO REGLAMENTAS (ES) 2018/281
   2018 m. vasario 26 d.
   kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. rugsėjo 20 d. Tarybos reglamentą (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms (1), ypač į jo 4 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. rugsėjo 20 d. Taryba priėmė Reglamentą (ES) 2016/1686;

               (2)

               atsižvelgiant į nuolatinę grėsmę, kurią kelia ISIL („Da'esh“) ir „Al-Qaida“ bei su jomis susiję fiziniai ir juridiniai asmenys, subjektai ar organizacijos, į Reglamento (ES) 2016/1686 I priede pateiktą fizinių ir juridinių asmenų, subjektų ir organizacijų sąrašą turėtų būti įtrauktas dar vienas asmuo;

               (3)

               todėl Reglamento (ES) 2016/1686 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) 2016/1686 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 26 d.

            Tarybos vardu

            Pirmininkė

         F. MOGHERINI

      (1)  OL L 255, 2016 9 21, p. 1.

      PRIEDAS
      Į Reglamento (ES) 2016/1686 I priedą įtraukiama:

         „A.   Asmenys

                     1.

                     Fabien CLAIN (dar žinomas kaip Omar); gimimo data: 1978 m. sausio 30 d.; gimimo vieta: Tulūza (Prancūzija); Pilietybė: Prancūzijos; Pasas Nr. 06AP104665, išduotas 2006 1 16 (nebegalioja); nacionalinė tapatybės kortelė Nr. 150161100206, išduota 2015 1 8 (galioja iki 2030 1 7).“


title: 2018 m. vasario 26 d. Komisijos įgyvendinimo reglamentas (ES) 2018/291, kuriuo dėl veikliosios medžiagos bifentrino patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE. )

text:
27.2.2018

               LT

               Europos Sąjungos oficialusis leidinys

               L 55/30

         KOMISIJOS ĮGYVENDINIMO REGLAMENTAS (ES) 2018/291
   2018 m. vasario 26 d.
   kuriuo dėl veikliosios medžiagos bifentrino patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
   kadangi:

               (1)

               Komisijos įgyvendinimo reglamentu (ES) Nr. 582/2012 (2) bifentrinas patvirtintas kaip veiklioji medžiaga pagal Reglamentą (EB) Nr. 1107/2009 ir paprašyta pareiškėjo, kurio prašymu bifentrinas buvo patvirtintas, pateikti, inter alia, patvirtinamąją informaciją apie likučių toksiškumą netiksliniams nariuotakojams ir jų rekolonizacijos galimybę, taip pat stebėsenos programą siekiant įvertinti bioakumuliacijos ir biokoncentravimosi vandens ir sausumos aplinkoje potencialą;

               (2)

               2013 m. liepos 29 d. pareiškėjas pateikė stebėsenos programą, o 2015 m. liepos 31 d. – jos rezultatus. 2014 m. liepos 29 d. pareiškėjas pateikė papildomos informacijos, susijusios su kitais patvirtinamųjų duomenų reikalavimais. Šie trys informacijos rinkiniai per tam skirtą laikotarpį buvo pateikti Prancūzijai, kuri yra valstybė narė ataskaitos rengėja;

               (3)

               Prancūzija įvertino pareiškėjo pateiktą papildomą informaciją ir stebėsenos programą. Jos vertinimas kaip vertinimo ataskaitos projekto papildymas buvo pateiktas kitoms valstybėms narėms, Komisijai ir Europos maisto saugos tarnybai (toliau – Tarnyba) 2014 m. gruodžio 17 d. dėl papildomos informacijos, kuri pateikiama pagal kitus patvirtinamųjų duomenų reikalavimus, o 2015 m. lapkričio 3 d. – dėl stebėsenos programos;

               (4)

               buvo konsultuojamasi su paminėtomis kitomis valstybėmis narėmis, pareiškėju ir Tarnyba ir jų buvo prašoma pateikti pastabų valstybei narei ataskaitos rengėjai. Tarnyba paskelbė technines ataskaitas, kuriose apibendrinti konsultacijų dėl bifentrino rezultatai – 2015 m. kovo 26 d. (3) dėl papildomos informacijos, susijusios su kitais patvirtinamųjų duomenų reikalavimais, o 2016 m. balandžio 14 d. (4) dėl stebėsenos programos;

               (5)

               vertinimo ataskaitos projektą, jos papildymą ir Tarnybos technines ataskaitas valstybės narės ir Komisija peržiūrėjo Augalų, gyvūnų, maisto ir pašarų nuolatiniame komitete ir 2018 m. sausio 26 d. pateikė kaip Komisijos bifentrino peržiūros ataskaitą. Komisija paprašė pareiškėjo pateikti pastabų dėl bifentrino peržiūros ataskaitos. Pareiškėjas pateikė pastabas ir jos buvo atidžiai išnagrinėtos;

               (6)

               Komisija padarė išvadą, kad pateiktos informacijos nepakanka ir dėl to ji negali padaryti išvados, kad vietoje vyksta tam tikrų rūšių netikslinių nariuotakojų rekolonizacija, o kitos šios rizikos švelninimo priemonės negali būti realiai įgyvendintos. Be to, stebėsenos programoje lieka neaišku, ar rizikos švelninimo būdų superpozicija grindžiami jos rezultatai yra reprezentatyvūs žemės ūkio paskirties atžvilgiu ir ar jų pakanka siekiant įvertinti bioakumuliacijos ir biokoncentravimosi vandens ir sausumos aplinkoje potencialą;

               (7)

               todėl siekiant išvengti nustatytos didelės rizikos netiksliniams nariuotakojams ir taip pat atsižvelgti į bioakumuliacijos ir biokoncentravimosi vandens ir sausumos aplinkoje potencialą, tikslinga dar labiau sugriežtinti bifentrino naudojimo sąlygas ir leisti jį naudoti tik nuolatinės konstrukcijos šiltnamiuose;

               (8)

               todėl Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;

               (9)

               valstybėms narėms turėtų būti skirta pakankamai laiko augalų apsaugos produktų, kurių sudėtyje yra bifentrino, registracijai iš dalies pakeisti arba panaikinti;

               (10)

               tais atvejais, kai valstybės narės augalų apsaugos produktams, kurių sudėtyje yra bifentrino, pagal Reglamento (EB) Nr. 1107/2009 46 straipsnį nustato lengvatinį laikotarpį, šis laikotarpis turėtų baigtis ne vėliau kaip 2019 m. birželio 19 d.;

               (11)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
   2 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009, valstybės narės prireikus ne vėliau kaip 2018 m. birželio 19 d. iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos bifentrino, registraciją.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2019 m. birželio 19 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 26 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2012 m. liepos 2 d. Komisijos įgyvendinimo reglamentas (ES) Nr. 582/2012, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga bifentrinas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 173, 2012 7 3, p. 3).

      (3)  EFSA (Europos maisto saugos tarnyba), Technical report on the outcome of the consultation with Member States, the applicant and EFSA on the pesticide risk assessment of confirmatory data for bifenthrin. EFSA supporting publication 2015:EN-780. 23 p.

      (4)  EFSA (Europos maisto saugos tarnyba), Technical report on the outcome of the consultation with Member States, the applicant and EFSA on the pesticide risk assessment of confirmatory data for bifenthrin. EFSA papildomas leidinys 2016:EN-1019. 39 p.

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      PRIEDAS
      Įgyvendinimo reglamento (ES) Nr. 540/2011 priedo B dalies 23 eilutėje, kurioje nurodytas bifentrinas, skiltis „Konkrečios nuostatos“ pakeičiama taip:

         „A DALIS
         Leidžiama naudoti tik kaip insekticidą nuolatinės konstrukcijos šiltnamiuose.
         B DALIS
         Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į bifentrino peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti, išvadas, ypač į jos I ir II priedėlius.
         Atlikdamos šį bendrą vertinimą, valstybės narės ypatingą dėmesį turi skirti:

                     a)

                     iš šiltnamių išleidžiamiems produktams, tokiems kaip kondensuotas vanduo, nuotekos, dirvožemio ar dirbtiniai substratai, kad būtų išvengta rizikos vandens ir kitiems netiksliniams organizmams;

                     b)

                     apdulkintojų kolonijų, specialiai patalpintų šiltnamyje, apsaugai;

                     c)

                     operatorių ir darbuotojų saugai, užtikrindamos, kad į naudojimo sąlygas prireikus būtų įtrauktas reikalavimas naudoti tinkamas asmenines apsaugos priemones.

               Registracijos sąlygose nustatomos rizikos švelninimo priemonės ir numatomas tinkamas augalų apsaugos produktų ženklinimas.“


title: 2018 m. vasario 26 d. Tarybos įgyvendinimo reglamentas (ES) 2018/286, kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

text:
27.2.2018

               LT

               Europos Sąjungos oficialusis leidinys

               L 55/15

         TARYBOS ĮGYVENDINIMO REGLAMENTAS (ES) 2018/286
   2018 m. vasario 26 d.
   kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2017 m. rugpjūčio 30 d. Tarybos reglamentą (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (1), ypač į jo 47 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2017 m. rugpjūčio 30 d. Taryba priėmė Reglamentą (ES) 2017/1509;

               (2)

               Reglamento (ES) 2017/1509 XIV priede išvardyti laivai, kurie turi būti areštuojami, jei taip yra nurodęs Sankcijų komitetas. Jame taip pat išvardyti laivai, kuriems draudžiama atvykti į uostus Sąjungos teritorijoje, jei taip yra nurodęs Sankcijų komitetas;

               (3)

               2018 m. vasario 26 d. Taryba priėmė Sprendimą (BUSP) 2018/293 (2), kuriuo keičiama Sprendimo (BUSP) 2016/849 (3) IV priedo, kuriame išvardyti Sankcijų komiteto į sąrašą įtraukti laivai, struktūra;

               (4)

               todėl Reglamento (ES) 2017/1509 XIV priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) 2017/1509 XIV priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 26 d.

            Tarybos vardu

            Pirmininkė

         F. MOGHERINI

      (1)  OL L 224, 2017 8 31, p. 1.

      (2)  Žr. šio Oficialiojo leidinio p. 50.

      (3)  2016 m. gegužės 27 d. Tarybos sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (OL L 141, 2016 5 28, p. 79).

      PRIEDAS
      Reglamento (ES) 2017/1509 XIV priedas pakeičiamas taip:
      „
            XIV PRIEDAS
            34 straipsnio 2 dalyje ir 39 straipsnio 1 dalies g punkte nurodyti laivai ir taikytinos priemonės, kaip nurodyta Sankcijų komiteto

                        A.

                        Areštuojami laivai

                        B.

                        Laivai, kuriems draudžiama atvykti į uostus

                                    1.

                                       Pavadinimas: PETREL 8

                                    Papildoma informacija
                                    IMO: 9562233. MMSI: 620233000.

                                    2.

                                       Pavadinimas: HAO FAN 6

                                    Papildoma informacija
                                    IMO: 8628597. MMSI: 341985000.

                                    3.

                                       Pavadinimas: TONG SAN 2

                                    Papildoma informacija
                                    IMO: 8937675. MMSI: 445539000.

                                    4.

                                       Pavadinimas: JIE SHUN

                                    Papildoma informacija
                                    IMO: 8518780. MMSI: 514569000.

                                    5.

                                       Pavadinimas: BILLIONS NO. 18

                                    Papildoma informacija
                                    IMO: 9191773.

                                    6.

                                       Pavadinimas: UL JI BONG 6

                                    Papildoma informacija
                                    IMO: 9114556.

                                    7.

                                       Pavadinimas: RUNG RA 2

                                    Papildoma informacija
                                    IMO: 9020534.

                                    8.

                                       Pavadinimas: RYE SONG GANG 1

                                    Papildoma informacija
                                    IMO: 7389704.

                  “


title: 2018 m. vasario 19 d. Komisijos įgyvendinimo reglamentas (ES) 2018/288, kuriuo iš dalies keičiamas Įgyvendinimo reglamentas (ES) Nr. 367/2014, kuriuo nustatomas EŽŪGF išlaidoms skiriamas grynasis likutis

text:
27.2.2018

               LT

               Europos Sąjungos oficialusis leidinys

               L 55/18

         KOMISIJOS ĮGYVENDINIMO REGLAMENTAS (ES) 2018/288
   2018 m. vasario 19 d.
   kuriuo iš dalies keičiamas Įgyvendinimo reglamentas (ES) Nr. 367/2014, kuriuo nustatomas EŽŪGF išlaidoms skiriamas grynasis likutis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 16 straipsnio 2 dalį,
   kadangi:

               (1)

               Komisijos įgyvendinimo reglamentu (ES) Nr. 367/2014 (2) nustatomas Europos žemės ūkio garantijų fondo (EŽŪGF) išlaidoms skiriamas grynasis likutis, taip pat pagal Tarybos reglamento (EB) Nr. 73/2009 (3) 10c straipsnio 2 dalį, 136, 136a bei 136b straipsnius ir Europos Parlamento ir Tarybos reglamento (ES) Nr. 1307/2013 (4) 7 straipsnio 2 dalį, 14 straipsnį ir 66 straipsnio 1 dalį 2014–2020 biudžetiniais metais Europos žemės ūkio fondui kaimo plėtrai (EŽŪFKP) skiriamos sumos;

               (2)

               pagal Reglamento (ES) Nr. 1307/2013 14 straipsnio 1 dalies ketvirtą pastraipą Prancūzija, Lietuva ir Nyderlandai iki 2017 m. rugpjūčio 1 d. pranešė Komisijai apie sprendimus peržiūrėti savo ankstesnius sprendimus 2018 ir 2019 kalendoriniais metais perkelti tam tikrą tiesioginėms išmokoms taikomų metinių nacionalinių viršutinių ribų procentinę dalį kaimo plėtros programoms, finansuojamoms iš EŽŪFKP, kaip nurodyta Europos Parlamento ir Tarybos reglamente (ES) Nr. 1305/2013 (5). Atitinkamos nacionalinės viršutinės ribos buvo pakoreguotos Komisijos deleguotajame reglamente (ES) 2018/162 (6);

               (3)

               pagal Tarybos reglamento (ES, Euratomas) Nr. 1311/2013 (7) 3 straipsnio 1 dalį to reglamento I priede nustatyta daugiametės finansinės programos su rinka susijusių išlaidų ir tiesioginių išmokų tarpinė viršutinė riba turi būti patikslinta atsižvelgiant į to reglamento 6 straipsnio 1 dalyje numatytą techninį patikslinimą, atlikus perkėlimus tarp EŽŪFKP ir tiesioginių išmokų;

               (4)

               dėl tų pakeitimų būtina patikslinti EŽŪGF išlaidoms skiriamą grynąjį likutį, nustatytą Įgyvendinimo reglamentu (ES) Nr. 367/2014. Aiškumo sumetimais taip pat turėtų būti skelbiamos EŽŪFKP skirtinos sumos;

               (5)

               todėl Įgyvendinimo reglamentas (ES) Nr. 367/2014 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 367/2014 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 19 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2014 m. balandžio 10 d. Komisijos įgyvendinimo reglamentas (ES) Nr. 367/2014, kuriuo nustatomas EŽŪGF išlaidoms skiriamas grynasis likutis (OL L 108, 2014 4 11, p. 13).

      (3)  2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams, iš dalies keičiantis Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantis Reglamentą (EB) Nr. 1782/2003 (OL L 30, 2009 1 31, p. 16).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (5)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis ir panaikinantis Tarybos reglamentą (EB) Nr. 1698/2005 (OL L 347, 2013 12 20, p. 487).

      (6)  2017 m. lapkričio 23 d. Komisijos deleguotasis reglamentas (ES) 2018/162, kuriuo iš dalies keičiami Europos Parlamento ir Tarybos reglamento (ES) Nr. 1305/2013 I priedas ir Europos Parlamento ir Tarybos reglamento (ES) Nr. 1307/2013 II ir III priedai (OL L 30, 2018 2 2, p. 6).

      (7)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

      PRIEDAS
      „
            PRIEDAS

                        (mln. EUR galiojančiomis kainomis)

                        Biudžetiniai metai

                        EŽŪFKP skiriamos sumos

                        Iš EŽŪFKP perkeltos sumos

                        EŽŪGF išlaidoms skiriamas grynasis likutis

                        Reglamento (EB) Nr. 73/2009 10b straipsnis

                        Reglamento (EB) Nr. 73/2009 136 straipsnis

                        Reglamento (EB) Nr. 73/2009 136b straipsnis

                        Reglamento (ES) Nr. 1307/2013 66 straipsnis

                        Reglamento (EB) Nr. 73/2009 136a straipsnio 1 dalis ir Reglamento (ES) Nr. 1307/2013 14 straipsnio 1 dalis

                        Reglamento (ES) Nr. 1307/2013 7 straipsnio 2 dalis

                        Reglamento (EB) Nr. 73/2009 136a straipsnio 2 dalis ir Reglamento (ES) Nr. 1307/2013 14 straipsnio 2 dalis

                        2014

                        296,300

                        51,600

                        4,000

                        43 778,100

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        1 138,146

                        108,659

                        573,047

                        43 950,242

                        2017

                        4,000

                        1 174,732

                        111,026

                        572,440

                        44 145,682

                        2018

                        4,000

                        1 184,257

                        110,213

                        571,820

                        44 162,35

                        2019

                        4,000

                        1 491,459

                        111,358

                        571,158

                        43 880,341

                        2020

                        4,000

                        1 507,843

                        112,041

                        570,356

                        43 887,472

                  “


title: 2018 m. vasario 26 d. Komisijos įgyvendinimo reglamentas (ES) 2018/292, kuriuo nustatomi techniniai įgyvendinimo standartai, susiję su kompetentingų institucijų keitimosi informacija ir paramos teikimo pagal Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka tvarka ir formomis (Tekstas svarbus EEE. )

text:
27.2.2018

                  LT

                  Europos Sąjungos oficialusis leidinys

                  L 55/34

            KOMISIJOS ĮGYVENDINIMO REGLAMENTAS (ES) 2018/292
      2018 m. vasario 26 d.
      kuriuo nustatomi techniniai įgyvendinimo standartai, susiję su kompetentingų institucijų keitimosi informacija ir paramos teikimo pagal Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka tvarka ir formomis
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 25 straipsnio 9 dalį,
      kadangi:

                  (1)

                  siekiant užtikrinti, kad institucijos, pagal Reglamentą (ES) Nr. 596/2014 paskirtos kompetentingomis institucijomis, galėtų veiksmingai ir laiku bendradarbiauti ir keistis informacija, taip pat viena kitai teikti visą tarpusavio pagalbą to reglamento vykdymo tikslais, tikslinga nustatyti bendrą tvarką ir formas, kuriomis kompetentingos institucijos turėtų naudotis keisdamosi informacija ir teikdamos paramą, įskaitant prašymų suteikti paramą teikimą, tokių prašymų gavimo patvirtinimą ir atsakymų į juos teikimą;

                  (2)

                  keitimasis rašytine informacija turėtų padėti kompetentingai institucijai atlikti savo pareigas. Informacija gali būti perduodama žodžiu, kai tinka, taip pat prieš išsiunčiant raštišką prašymą, siekiant pateikti informaciją apie būsimą prašymą suteikti pagalbą ir aptarti problemas, kurios gali trukdyti suteikti pagalbą. Skubiais atvejais prašymą suteikti pagalbą taip pat turėtų būti leidžiama pateikti žodžiu, kai skubumas nesusijęs su prašymą teikiančios šalies vėlavimu;

                  (3)

                  Reglamente (ES) Nr. 596/2014 nustatyta, kad kompetentingos institucijos turi keistis informacija ir teikti pagalbą. Tačiau prašymai suteikti pagalbą turėtų, kiek tai įmanoma, apimti prašymą atlikti apklausą arba patikrą vietoje arba tyrimą tik tais atvejais, kai paprasto prašymo apsikeisti informacija neužtektų. Prieš teikdama kitos valstybės narės kompetentingai institucijai prašymą suteikti paramą, kompetentinga institucija turėtų būti ėmusis visų praktiškai pagrįstų veiksmų savo jurisdikcijoje, nors būtų nepagrįsta tikėtis, kad ši institucija prieš pateikdama prašymą būtų išbandžiusi visus apklausos būdus;

                  (4)

                  parama savo iniciatyva turėtų būti teikiama pagal Reglamentą (ES) Nr. 596/2014, taip pat savanoriškai, kai valstybės narės kompetentinga institucija mano, kad jos turima informacija gali būti naudinga kitai kompetentingai institucijai;

                  (5)

                  prašyme suteikti paramą pagal Reglamentą (ES) Nr. 596/2014 turėtų būti pateikta pakankamai informacijos apie prašymo dalyką, įskaitant prašymo priežastį ir jo aplinkybes, kad prašymą gaunanti institucija galėtų veiksmingai ir operatyviai prašymą vykdyti. Įtarimą keliančių faktų nurodymas neturėtų būti laikomas prielaida prašymą teikiančiai institucijai gauti paramą, kai prašoma informacija yra reikalinga tam, kad institucija galėtų vykdyti savo pareigas;

                  (6)

                  be formų naudojimo prašymui suteikti paramą pateikti ir į jį atsakyti, bendradarbiavimo tvarka turėtų suteikti galimybę ir padėti prašymą teikiančiai ir prašymą gaunančiai institucijoms bendrauti, konsultuotis ir sąveikauti viso proceso metu, ir užtikrinti veiksmingą prašymo suteikti informaciją arba paramą vykdymą. Ši tvarka taip pat turėtų suteikti galimybę kompetentingoms institucijoms pateikti viena kitai grįžtamąją informaciją apie gautos informacijos arba paramos naudą, apie bylos, dėl kurios buvo prašoma suteikti paramą, baigtį ir apie problemas, iškilusias tokią informaciją arba paramą teikiant;

                  (7)

                  keitimosi informacija ir paramos teikimo tvarka ir formos turėtų užtikrinti informacijos, kuria keičiamasi arba kuri perduodama, konfidencialumą ir atitiktį asmenų apsaugos tvarkant asmens duomenis ir laisvo tokių duomenų judėjimo taisyklėms;

                  (8)

                  šis reglamentas grindžiamas EVPRI Komisijai pateiktais techninių įgyvendinimo standartų projektais;

                  (9)

                  EVPRI nevykdė atvirų viešų konsultacijų dėl techninių įgyvendinimo standartų, kuriais grindžiamas šis reglamentas, projekto ir neanalizavo galimų sąnaudų ir naudos, susijusių su tuo, kad būtų nustatyta atitinkamoms kompetentingoms institucijoms naudoti skirta tvarka ir formos, nes tai būtų buvę neproporcinga atsižvelgiant į tų standartų taikymo sritį ir poveikį ir į tai, kad jie būtų skirti tik valstybių narių nacionalinėms kompetentingoms institucijoms, o ne rinkos dalyviams;

                  (10)

                  EVPRI paprašė pagal Europos Parlamento ir Tarybos reglamento (ES) Nr. 1095/2010 (2) 37 straipsnį sukurtos Vertybinių popierių ir rinkų suinteresuotųjų subjektų grupės pateikti savo nuomonę;

                  (11)

                  siekiant užtikrinti sklandų finansų rinkų veikimą ir atsižvelgiant į tai, kad Reglamentas (ES) Nr. 596/2014 jau yra taikomas, būtina, kad šis reglamentas įsigaliotų ir būtų pradėtas taikyti nedelsiant,

            PRIĖMĖ ŠĮ REGLAMENTĄ:
      1 straipsnis
      Apibrėžtis
      Šiame reglamente saugios elektroninės priemonės – tai elektroninė duomenų tvarkymo (įskaitant skaitmeninį glaudinimą), laikymo ir perdavimo laidais, radijo bangomis, taip pat naudojant optines technologijas arba bet kokias kitas elektromagnetines priemones, įranga, kuria užtikrinama, kad perduodant informaciją būtų išlaikytas jos išsamumas, vientisumas ir konfidencialumas.
      2 straipsnis
      Kontaktiniai punktai
      1.   Šio reglamento tikslais kompetentingos institucijos paskiria kontaktinius punktus.
      2.   Kompetentingos institucijos per 30 dienų nuo šio reglamento įsigaliojimo pateikia kontaktinių punktų duomenis Europos vertybinių popierių ir rinkų institucijai (EVPRI). Prireikus jos pateikia EVPRI atnaujintą informaciją.
      3.   EVPRI sudaro kompetentingų institucijų pagal 1 dalį paskirtų kontaktinių punktų sąrašą ir prireikus jį atnaujina, kad kompetentingos institucijos galėtų juo naudotis.
      3 straipsnis
      Prašymas suteikti paramą
      1.   Prašymą teikianti institucija raštišką prašymą suteikti paramą siunčia paštu, faksu arba saugiomis elektroninėmis priemonėmis. Prašymą ji pateikia prašymą gaunančios institucijos pagal 2 straipsnį paskirtam kontaktiniam punktui.
      2.   Prašydama paramos kompetentinga institucija naudoja I priede pateiktą formą ir:

                  a)

                  išsamiai nurodo kokios informacijos prašymą teikianti instituciją prašo iš prašymą gaunančios institucijos;

                  b)

                  atitinkamais atvejais nurodo problemas, susijusias su gautinos informacijos konfidencialumu.

            3.   Prašymą teikianti institucija prie prašymo gali pridėti bet kokį dokumentą ar grindžiamąją medžiagą, kurie laikomi būtinais prašymui pagrįsti.
      4.   Skubos atvejais prašymą teikianti institucija prašymą suteikti paramos gali pateikti žodžiu. Jei su prašymą gaunančia institucija nesusitarta kitaip, žodinis prašymas vėliau nedelsiant patvirtinamas raštu, naudojantis 1 dalyje nurodytomis priemonėmis.
      4 straipsnis
      Gavimo patvirtinimas
      Per 10 darbo dienų nuo raštiško prašymo suteikti paramą gavimo prašymą gaunanti institucija paštu, faksu arba saugiomis elektroninėmis priemonėmis nusiunčia gavimo patvirtinimą pagal 2 straipsnį paskirtam kontaktiniam punktui, nebent prašyme nurodyta kitaip. Šis gavimo patvirtinimas pateikiamas naudojant II priede nustatytą formą, kai įmanoma, nurodant numatomą atsakymo datą.
      5 straipsnis
      Atsakymas į prašymą suteikti paramą
      1.   Prašymą gaunanti institucija raštišką atsakymą į prašymą suteikti paramą siunčia paštu, faksu arba saugiomis elektroninėmis priemonėmis. Atsakymas adresuojamas pagal 2 straipsnį paskirtam kontaktiniam punktui, nebent prašyme nurodyta kitaip.
      2.   Prašymą gaunanti institucija į prašymą suteikti paramą atsako naudodama III priede nustatytą formą ir:

                  a)

                  bet kokiu būdu paprašo kuo skubiau pateikti papildomų paaiškinimų, jei turi abejonių dėl to, kokios būtent informacijos prašoma;

                  b)

                  neviršydama savo įgaliojimų imasi visų pagrįstų veiksmų, kad suteiktų prašomą paramą;

                  c)

                  prašymus suteikti paramą vykdo nedelsdama ir užtikrindama, kad visi reikiami reguliavimo veiksmai būtų vykdomi operatyviai, atsižvelgiant į prašymo sudėtingumą ir būtinybę kreiptis į trečiąsias šalis arba kitą kompetentingą instituciją.

            3.   Kai prašymą gaunanti institucija visiškai arba iš dalies atsisako patenkinti prašymą suteikti paramą, ji kuo skubiau žodžiu arba raštu informuoja prašymą teikiančią instituciją apie savo sprendimą. Prašymą gaunanti institucija laikydamasi 1 dalies taip pat pateikia raštišką atsakymą, kuriame nurodo, kokiomis išskirtinėmis aplinkybėmis pagal Reglamento (ES) Nr. 596/2014 25 straipsnio 2 dalį paremtas jos atsisakymas.
      6 straipsnis
      Prašymo suteikti paramą siuntimo ir vykdymo tvarka
      1.   Prašymą teikianti ir prašymą gaunanti institucijos dėl prašymo suteikti paramą ir atsakymo į jį bendrauja pasitelkdamos tinkamiausias priemones, deramai atsižvelgdamos į konfidencialumo nuostatas, susirašinėjimo laiką, pateiktinos medžiagos apimtį ir prašymą teikiančios institucijos galimybę tą informaciją gauti. Visų pirma, prašymą teikianti institucija nedelsdama teikia paaiškinimus, kurių paprašė prašymą gaunanti institucija.
      2.   Kai prašymą gaunanti institucija sužino apie aplinkybes, dėl kurių atsakymas gali vėluoti daugiau nei 10 darbo dienų, ji nedelsdama apie vėlavimą praneša prašymą teikiančiai institucijai.
      3.   Kai tinka, prašymą gaunanti institucija reguliariai pateikia grįžtamąją informaciją apie padarytą pažangą, susijusią su pateiktu prašymu, įskaitant patikslintą numatomą atsakymo prašymą teikiančiai institucijai datą.
      4.   Jei prašymą teikianti institucija yra nurodžiusi, kad prašymas skubus, kompetentingos institucijos pasitaria dėl to, kaip dažnai prašymą gaunanti institucija pateikia naujausią informaciją prašymą teikiančiai institucijai.
      5.   Prašymą gaunanti ir prašymą teikianti institucijos bendradarbiauja, kad pašalintų galimus su prašymo vykdymu susijusius sunkumus.
      7 straipsnis
      Prašymų dėl asmenų apklausos tvarka
      1.   Kai prašymą teikianti institucija į savo prašymą įtraukia kokio nors asmens apklausą, kurios reikia atliekant tyrimą ar patikrą, prašymą gaunanti ir prašymą teikianti institucijos, atsižvelgdamos į esamus teisinius apribojimus ar suvaržymus ir visus procedūrinių reikalavimų skirtumus, įvertina toliau nurodytus veiksnius ir atsižvelgia į:

                  a)

                  apklaustinų asmenų teises, įskaitant atitinkamais atvejais sunkumus dėl teisės neduoti parodymų prieš save;

                  b)

                  prašymą teikiančios institucijos darbuotojų dalyvavimo pobūdį (stebėtojo ar aktyvaus dalyvio teisėmis);

                  c)

                  prašymą gaunančios ir prašymą teikiančios institucijų darbuotojų vaidmenį vykdant apklausą;

                  d)

                  tai, ar asmuo, kurį reikia apklausti, turi teisę pasinaudoti teisinio atstovo parama ir, jei taip, to atstovo paramos vykdant apklausą mastą, taip pat kiek tai susiję su apklausos įrašais arba ataskaitomis;

                  e)

                  tai, ar apklausa turi būti vykdoma savanoriškai, ar priverstinai, jei toks skirtumas yra;

                  f)

                  tai, ar, remiantis prašymo pateikimo metu turima informacija, asmuo, kurį reikia apklausti, yra liudytojas, ar įtariamasis, jei toks skirtumas yra;

                  g)

                  tai, ar, remiantis prašymo pateikimo metu turima informacija, parodymai galėtų būti arba bus naudojami baudžiamajame procese;

                  h)

                  parodymų priimtinumą pagal prašymą teikiančios institucijos jurisdikciją;

                  i)

                  parodymų įrašymą ir taikytiną tvarką, įskaitant tai, ar tai bus pažodžiui užrašyti parodymai ar apibendrintas protokolas, ar garso, ar garso ir vaizdo įrašas;

                  j)

                  apklausiamų asmenų parodymų sertifikavimo arba patvirtinimo tvarką, įskaitant tai, ar tai atliekama po parodymų paėmimo, ir

                  k)

                  parodymų perdavimo prašymą teikiančiai institucijai tvarką, kurios turi laikytis prašymą gaunanti institucija, įskaitant formatą ir laiką.

            2.   Prašymą gaunanti ir prašymą teikianti institucijos užtikrina, kad būtų nustatyta jų darbuotojams taikoma veiksmingo darbo tvarka, įskaitant tvarką, pagal kurią jų darbuotojai susitaria dėl visos papildomos informacijos, kurios gali prireikti, įskaitant:

                  a)

                  datų planavimą;

                  b)

                  klausimų, kuriuos reikia užduoti apklaustinam asmeniui, sąrašą;

                  c)

                  kelionių tvarką, įskaitant užtikrinimą, kad prašymą gaunanti ir prašymą teikianti institucijos galėtų iki apklausos susitikti ir aptarti dalyką, ir

                  d)

                  kalbų vartojimo tvarką.

            8 straipsnis
      Prašymo atlikti tyrimą arba patikrą vietoje tvarka
      1.   Kai pagal Reglamento (ES) Nr. 596/2014 25 straipsnio 6 dalį pateikiamas prašymas atlikti tyrimą ar patikrą vietoje, prašymą teikianti ir prašymą gaunanti institucijos pasitaria, kaip veiksmingiausiai įgyvendinti prašymą suteikti paramą, atsižvelgiant į Reglamento (ES) Nr. 596/2014 25 straipsnio 6 dalies trečios pastraipos a–e punktus, ir dėl bendro tyrimo arba bendros patikros vietoje privalumų.
      2.   Prašymą gaunanti institucija prašymą teikiančią instituciją nuolat informuoja apie tyrimo ar patikros vietoje pažangą ir laiku pateikia savo išvadas prašymą teikiančiai institucijai.
      3.   Spręsdamos, ar pradėti bendrą tyrimą arba bendrą patikrą vietoje, prašymą teikianti ir prašymą gaunanti institucijos atsižvelgia bent jau į šiuos aspektus:

                  a)

                  iš prašymą teikiančios institucijos gautų prašymų suteikti paramą turinį, įskaitant visus argumentus dėl tikslingumo tyrimą arba patikrą vietoje vykdyti bendrai;

                  b)

                  tai, ar jos atskirai renka informaciją apie tarpvalstybinį poveikį turintį dalyką ir ar tą dalyką būtų tinkamiau nagrinėti bendradarbiaujant;

                  c)

                  teisinę ir reguliavimo sistemą pagal kiekvieną iš jų jurisdikcijų, užtikrinant, kad abi institucijos gerai suprastų galimus suvaržymus ir teisinius apribojimus, taikomus vykdant bendrą tyrimą ar bendrą patikrą vietoje ir galimiems būsimiems procesams, įskaitant visus su ne bis in idem principu susijusius klausimus;

                  d)

                  tyrimui ar patikrai vietoje reikalingą administravimą ir vadovavimą;

                  e)

                  tikimybę, kad jos sutars dėl faktų nustatymo;

                  f)

                  išteklių paskirstymą ir darbuotojų, atsakingų už tyrimų arba patikrų vietoje vykdymą, paskyrimą;

                  g)

                  galimybę nustatyti bendrą veiksmų planą ir kiekvienos institucijos darbo grafikus;

                  h)

                  veiksmų, kurių turės imtis kiekviena institucija bendrai arba atskirai, nustatymą;

                  i)

                  abipusį keitimąsi surinkta informacija ir pranešimą apie atskirų veiksmų, kurių imtasi, rezultatus, ir

                  j)

                  kitus su konkrečiu atveju susijusius klausimus.

            4.   Nusprendusios vykdyti bendrą tyrimą arba bendrą patikrą vietoje, prašymą teikianti ir prašymą gaunanti institucijos:

                  a)

                  susitaria dėl jų vykdymo ir užbaigimo tvarkos;

                  b)

                  palaiko nuolatinį dialogą, kad koordinuotų informacijos rinkimo procesą ir faktų nustatymą;

                  c)

                  vykdydamos bendrą tyrimą arba bendrą patikrą vietoje dirba išvien ir glaudžiai bendradarbiauja;

                  d)

                  kiek tai teisiniu požiūriu leidžiama, viena kitai teikia paramą, susijusią su tolesniais vykdymo užtikrinimo procesais, be kita ko, koordinuodamos bet kokius procesus ar kitus vykdymo užtikrinimo veiksmus, susijusius su bendro tyrimo ar bendros patikros vietoje baigtimi (administraciniu, civiliniu ar baudžiamuoju procesu) arba atitinkamais atvejais susitarimo perspektyvomis.

                  e)

                  nustato konkrečias teisines nuostatas, taikomas bendro tyrimo arba bendros patikros vietoje dalykui;

                  f)

                  prireikus apsvarsto bent jau šiuos dalykus:

                              1)

                              bendro veiksmų plano, kuriame, be kita ko, nurodoma veiksmų, kurių reikia imtis, esmė, pobūdis ir laikas, taip pat darbo rezultato pateikimo etapai ir atsakomybės paskirstymas, ir atsižvelgiama į kiekvienos institucijos atitinkamus prioritetus, parengimą;

                              2)

                              visų teisinių apribojimų ar suvaržymų ir skirtumų tarp tvarkos, susijusios su tyrimo arba vykdymo užtikrinimo veiksmais arba bet kokiais kitais procesais, įskaitant asmenų, kurių atžvilgiu vykdomas tyrimas, teises, nustatymą ir įvertinimą;

                              3)

                              konkrečių advokato teisių neatskleisti profesinės paslapties, kurios gali turėti poveikio tyrimo ir vykdymo užtikrinimo procesams, įskaitant teisę neduoti parodymų prieš save, nustatymą ir įvertinimą;

                              4)

                              bendravimo su visuomene ir spauda strategiją, ir

                              5)

                              numatomą informacijos, kuria keičiamasi, naudojimą.

            9 straipsnis
      Paramos išieškant pinigines sankcijas tvarka
      1.   Kai pateikiamas prašymas suteikti paramą išieškant pinigines sankcijas pagal Reglamento (ES) Nr. 596/2014 25 straipsnio 6 dalį, prašymą teikianti ir prašymą gaunanti institucijos pasitaria kaip veiksmingiausiai įgyvendinti prašymą. Institucijos atsižvelgia į veiksmus, kurių savo jurisdikcijoje jau ėmėsi prašymą teikianti institucija, ir į prašymą gaunančios institucijos nacionalinę sankcijų išieškojimo sistemą.
      2.   Prašymą gaunantis institucija suteikia paramą arba pateikia informaciją, kurių prašoma šio straipsnio tikslais, laikydamasi atitinkamų nacionalinės teisės aktų. Kai prašomą paramą arba informaciją gali suteikti kita prašymą gaunančios institucijos valstybės narės institucija arba atitinkama įstaiga, prašymą gavusi institucija pasiūlo prašymą teikiančiai institucijai suteikti informaciją, reikalingą tiesioginiam kontaktui tarp prašymą teikiančios institucijos ir kitos institucijos ar įstaigos, kuri galėtų suteikti prašomą informaciją, užmegzti, laikydamasi nacionalinės teisės aktų.
      10 straipsnis
      Keitimasis informacija savo iniciatyva
      1.   Keičiantis informacija savo iniciatyva pagal Reglamento (ES) Nr. 596/2014 16 straipsnio 4 dalį ir 25 straipsnio 5 dalį arba kompetentingai institucijai turint informacijos, kuri, jos manymu, padėtų kitai kompetentingai institucijai vykdyti savo pareigas pagal Reglamentą (ES) Nr. 596/2014, ji tokią rašytinę informaciją persiunčia paštu, faksu arba saugiomis elektroninėmis priemonėmis kompetentingos institucijos kontaktiniam punktui, paskirtam pagal 2 straipsnį.
      2.   Kai informaciją siunčianti kompetentinga institucija mano, kad informaciją reikia persiųsti skubiai, ji gali ją perduoti kitai institucijai žodžiu, su sąlyga, kad vėliau ją nedelsdama perduos raštu.
      3.   Savo iniciatyva informaciją siunčianti kompetentinga institucija ją perduoda naudodama IV priede nustatytą formą, visų pirma nurodydama su informacijos konfidencialumu susijusius klausimus.
      11 straipsnis
      Apribojimai ir leistinas informacijos naudojimas
      1.   Prašymą teikianti ir prašymą gaunanti institucijos, laikydamosi prieduose nustatytų formų, į kiekvieną prašymą suteikti paramą, atsakymą į prašymą suteikti paramą arba siųsdamos neprašomą informaciją įtraukia atitinkamą įspėjimą dėl konfidencialumo.
      2.   Kai prašymą gaunanti institucija norėdama jį įvykdyti turi atskleisti faktą, kad prašymas yra pateiktas prašymą teikiančios institucijos, prašymą gaunanti institucija tą informaciją atskleidžia prieš tai aptarusi reikalingo atskleidimo pobūdį bei mastą su prašymą teikiančia institucija ir gavusi jos sutikimą tą informaciją atskleisti. Kai prašymą teikianti institucija tokio sutikimo neduoda, prašymą gaunanti institucija nesiima prašymo vykdyti, o prašymą teikianti institucija gali savo prašymą atsiimti arba sustabdyti iki tada, kai ji galės duoti sutikimą atskleisti minėtą informaciją.
      3.   Pagal 10 straipsnį suteikta informacija naudojama išimtinai siekiant užtikrinti, kad būtų laikomasi Reglamento (ES) Nr. 596/2014 nuostatų arba būtų užtikrinamas jų vykdymas, įskaitant, bet neapsiribojant baudžiamųjų, administracinių, civilinių arba drausminių procedūrų, pradėtų dėl to reglamento nuostatų pažeidimo, pradėjimu, vykdymu arba susijusios paramos teikimu.
      12 straipsnis
      Įsigaliojimas ir taikymas
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. vasario 26 d.

               Komisijos vardu

               Pirmininkas

            Jean-Claude JUNCKER

         (1)  OL L 173, 2014 6 12, p. 1.

         (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

         I PRIEDAS
         Tekstas paveikslėlio

            Prašymo suteikti paramą forma
            Prašymas suteikti pagalbą
            Registracijos numeris:
            Data:
            Priedai: (nurodyti pridedamų / patvirtinamųjų dokumentų skaičių)
            Bendroji informacija
            TEIKĖJAS
            Valstybė narė:
            Prašymą teikianti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto arba toliau nurodyto asmens, paskirto kontaktiniu punktu šio prašymo tikslais, duomenis)
            Vardas, pavardė:
            Telefonas:
            E. paštas:
            GAVĖJAS:
            Valstybė narė:
            Prašymą gaunanti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto duomenis)
            Vardas, pavardė:
            Telefonas:
            E. paštas
            Gerb., (įrašykite atitinkamą pavardę),
            remdamiesi Komisijos įgyvendinimo reglamento (ES) 2018/292 3 straipsniu, prašome jūsų paramos dėl toliau nurodyto (-ų) klausimo (-ų).
            Būčiau dėkingas, jei minėtą paramą suteiktumėte iki (įrašykite preliminarią atsakymo datą, o skubaus prašymo atveju – terminą, iki kurio reikia pateikti informaciją) arba, jei tai neįmanoma, nurodytumėte, kada, jūsų nuomone, galėtumėte prašomą paramą suteikti.

         Tekstas paveikslėlio

            Prašymo suteikti paramą rūšis
            Pažymėkite tinkamą (-us) langelį (-ius).
            1. Informacijos teikimas
            2. Apklausa
            3. Tyrimo pradėjimas
            4. Patikra vietoje
            5. Sankcijų išieškojimas
            6. Kitos rūšies parama
            (pvz., turto įšaldymas arba areštas, leidimas naudoti kitais tikslais arba atskleisti informaciją kitiems subjektams…)
            Prašymo suteikti paramą priežastys
            (įrašykite sektoriaus teisės akto nuostatą (-as), pagal kurią (-ias) prašymą teikianti institucija turi kompetenciją spręsti šį klausimą)
            Prašymas teikiamas dėl šios paramos:
            (aprašykite prašymo dalyką, kokiu tikslu prašoma paramos, tyrimo, dėl kurio teikiamas prašymas, faktus, paaiškinančius aplinkybes, ir paaiškinkite prašymo reikalingumą vykdant pareigas)
            Jis susijęs su
            (jei taikoma, įrašykite ankstesnio prašymo duomenis, kad būtų galima jį identifikuoti)
            1. Informacijos teikimas
            a) Pateikite prašomos konkrečios informacijos išsamų aprašą ir nurodykite priežastis, kodėl ta informacija bus naudinga, ir asmenų, kurie, kaip manoma, turi prašomą informaciją, arba vietų, kuriose tokią informaciją galima gauti, sąrašą, jei jie žinomi.

         Tekstas paveikslėlio

            b) Jei prašoma informacijos, susijusios su konkrečios finansinės priemonės sandoriu arba pavedimu, pateikite šią informaciją:
            Produkto identifikavimo kodas:
            (tiksliai aprašykite finansinę priemonę, nurodydami taikomą identifikavimo standarto kodą, kaip antai ISIN kodą ar AII)
            Asmens identifikavimo kodas:
            (nurodykite visų asmenų, susijusių su sandoriu ar pavedimu, įskaitant finansine priemone prekiaujančio asmens arba asmens, kurio vardu, kaip manoma, vyko prekyba, tapatybes ir bet kokį taikomą identifikavimo kodą, kaip antai LEI kodą arba kliento ID kodą pagal 2014 m. gegužės 15 d. Europos Parlamento ir Tarybos reglamentą (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012)
            Datos:
            (įrašykite datas, nuo kada iki kada vykdyti tų finansinių priemonių sandoriai ar pavedimai, o ilgo laikotarpio atveju – priežastis, kodėl praverstų informacija apie visą tą laikotarpį)
            c) Jei prašoma informacijos, susijusios su asmens verslu ar veikla, pateikite kuo tikslesnę informaciją, kad būtų įmanoma tą asmenį identifikuoti.
            d) Jei yra specialių sąlygų dėl prašomos informacijos slaptumo, nurodykite prašyme pateikiamos informacijos slaptumą ir visas specialias atsargumo priemones, kurių dėl vykdomo tyrimo reikia imtis renkant informaciją.
            e) Pateikite visą papildomą informaciją.
            (nurodykite, ar prašymą teikianti institucija dėl šio prašymo dalyko kreipėsi arba kreipsis į kurią nors kitą prašymą gaunančios institucijos valstybės narės valdžios instituciją arba teisėsaugos tarnybą, arba kitą valdžios instituciją, kuri, prašymą teikiančios institucijos žiniomis, yra suinteresuota prašymo dalyku)
            f) Jei prašymas skubus ir jame nustatyti terminai, išsamiai paaiškinkite prašymo skubumą, taip pat pagrįskite terminus, iki kurių prašymą teikianti institucija prašo informaciją pateikti.

         Tekstas paveikslėlio

            2. Apklausa
            Nurodykite:
            a) Norimos apklausos pobūdis:
            (jei tai aktualu, nurodykite, kokio pobūdžio parodymams teikiama pirmenybė, pvz., oficialiam pareiškimui arba kitiems teisiniams nurodymams; savanoriškai ar priverstinai, jei taikoma)
            b) Apklausos poreikis ir tikslas:
            c) Apklaustino (-ų) asmens (-ų) vardas (-ai), pavardė (-ės):
            (įrašykite asmenų, kurie bus apklausti, duomenis, įskaitant, kai tai aktualu, asmens pareigas ir įmonę, kad prašymą gaunanti institucija galėtų pradėti organizuoti apklausą, įskaitant šaukimo procesą, kai taikoma)
            d) Išsamus prašomos informacijos aprašas, įskaitant preliminarų klausimų sąrašą (jei jis jau parengtas prašymo pateikimo metu).
            e) Papildoma informacija, kuri gali būti naudinga:
            (nurodykite, ar prašymą teikiančios institucijos darbuotojai prašo dalyvauti apklausoje, prašymą teikiančios institucijos dalyvaujančių pareigūnų duomenis, jei reikia, pateikite teisinių ir procedūrinių reikalavimų, kurių reikia laikytis, kad per apklausą paimti parodymai būtų priimtini pagal prašymą teikiančios institucijos jurisdikciją, aprašą)
            3. Tyrimo arba bendro tyrimo pradėjimas
            Jei prašymas yra susijęs su tyrimo pradėjimu prašymą teikiančios institucijos vardu, pateikite informaciją, kad prašymą gaunanti institucija galėtų įvertinti, ar jai gali būti aktualu dalyvauti bendrame tyrime, įskaitant prašymą teikiančios institucijos pasiūlymą dėl tyrimo, jo pagrindimą ir numatomą naudą prašymą gaunančiai institucijai.
            (įskaitant visą svarbią informaciją, kurios reikia, kad prašymą gaunanti institucija galėtų suteikti būtiną paramą atitinkamai pradėdama tyrimą arba bendrą tyrimą)

         Tekstas paveikslėlio

            4. Patikros vietoje arba bendros patikros pradėjimas
            Jei prašymas yra susijęs su patikros vietoje pradėjimu prašymą teikiančios institucijos vardu, pateikite informaciją, kad prašymą gaunanti institucija galėtų įvertinti, ar jai gali būti aktualu dalyvauti bendroje patikroje vietoje, įskaitant prašymą teikiančios institucijos pasiūlymą dėl patikros, jo pagrindimą ir numatomą naudą prašymą gaunančiai institucijai.
            (įskaitant visą svarbią informaciją, kurios reikia, kad prašymą gaunanti institucija galėtų suteikti būtiną paramą atitinkamai pradėdama patikrą vietoje arba bendrą patikrą)
            Į šį prašymą įtraukta informacija laikoma konfidencialia pagal Komisijos įgyvendinimo reglamento (ES) 2018/292 11 straipsnį ir Reglamento (ES) Nr. 596/2014 27 straipsnį. Visų į šį prašymą įtrauktų asmens duomenų atžvilgiu laikomasi Reglamento (ES) Nr. 596/2014 28 straipsnio reikalavimų.
            Jūsų kontaktinis asmuo visais galimais klausimais, susijusiais su šiuo prašymu, yra (įrašykite atitinkamo kontaktinio asmens vardą, pavardę ir kontaktinius duomenis: telefoną, e. paštą)
            Pagarbiai
            (vardas, pavardė ir parašas)

         II PRIEDAS
         Tekstas paveikslėlio

            Patvirtinimo, kad prašymas suteikti paramą gautas, forma
            Patvirtinimas, kad prašymas suteikti paramą gautas
            Registracijos numeris:
            Data:
            TEIKĖJAS
            Valstybė narė:
            Prašymą gaunanti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto arba toliau nurodyto asmens, paskirto kontaktiniu punktu šio prašymo tikslais, duomenis)
            Vardas, pavardė:
            Telefonas:
            E. paštas
            GAVĖJAS:
            Valstybė narė:
            Prašymą teikianti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto duomenis, nebent prašymą teikianti institucija nurodė kitaip)
            Vardas, pavardė:
            Telefonas:
            E. paštas
            Gerb., (įrašykite atitinkamą pavardę),
            Pagal Komisijos įgyvendinimo reglamento (ES) 2018/292 4 straipsnį patvirtiname jūsų prašymo suteikti paramą Nr. (įrašykite prašymo registracijos numerį) gavimą (įrašykite datą).
            Atsakingas už jūsų prašymo vykdymą asmuo (-enys) (įrašykite prašymą gaunančios institucijos pavadinimą) yra (įrašykite vardą, pavardę, telefono nr. ir e. pašto adresą).
            Numatoma atsakymo data:
            Pagarbiai
            (vardas, pavardė ir parašas)

         III PRIEDAS
         Tekstas paveikslėlio

            Atsakymo į prašymą suteikti paramą forma
            Atsakymas į prašymą suteikti paramą
            Registracijos numeris:
            Data:
            Priedai: (nurodyti pridedamų dokumentų/patvirtinamųjų dokumentų numerį)
            Bendra informacija
            TEIKĖJAS:
            Valstybė narė:
            Prašymą gaunanti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto arba asmens, paskirto kontaktiniu punktu šio prašymo tikslais ir nurodyto toliau duomenis)
            Vardas, pavardė:
            Telefonas:
            E. paštas
            GAVĖJAS:
            Valstybė narė:
            Prašymą teikianti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto duomenis, nebent prašymą teikianti institucija nurodė kitaip)
            Vardas, pavardė:
            Telefonas:
            E. paštas
            Gerb., (įrašykite atitinkamą pavardę),
            pagal Komisijos įgyvendinimo reglamento (ES) 2018/292 5 straipsnį įvykdėme (mmmm mm dd) jūsų prašymą Nr. (įrašykite prašymo registracijos numerį).
            Surinkta informacija
            (jei informacija surinkta, ją išdėstykite čia arba paaiškinkite, kaip ji bus pateikta)

         Tekstas paveikslėlio

            Teikiama informacija yra konfidenciali ir (kam, įrašykite prašymą teikiančios institucijos pavadinimą) atskleidžiama pagal (įrašykite taikytino sektoriaus teisės akto nuostatą) su sąlyga, kad ši informacija turi likti konfidenciali pagal Komisijos įgyvendinimo reglamento (ES) 2018/292 11 straipsnį ir Reglamento (ES) Nr. 596/2014 27 straipsnį.
            (įrašykite prašymą teikiančios institucijos pavadinimą) turi laikytis Komisijos įgyvendinimo reglamento (ES) 2018/292 11 straipsnio reikalavimų, susijusių su leidžiamu šios informacijos naudojimu, ir Reglamento (ES) Nr. 596/2014 28 straipsnio reikalavimų, susijusių su asmens duomenų tvarkymu ir perdavimu.
            Jei (įrašykite prašymą teikiančios institucijos pavadinimą) ketina šiame atsakyme pateiktą informaciją naudoti arba atskleisti kitu negu prašyme nurodytu, tačiau į Reglamento (ES) Nr. 596/2014 taikymo sritį patenkančiu tikslu, ji apie tai informuoja (ką, įrašykite prašymą gaunančios institucijos pavadinimą), kuri turi dešimt darbo dienų tokiam naudojimui arba atskleidimui paprieštarauti, remdamasi Reglamento (ES) Nr. 596/2014 25 straipsnio 2 dalyje nurodytomis priežastimis.
            Jei (įrašykite prašymą teikiančios institucijos pavadinimą) ketina šiame atsakyme pateiktą informaciją naudoti arba atskleisti kokiu nors tikslu, nepatenkančiu į Reglamento (ES) Nr. 596/2014 taikymo sritį, ji apie tai informuoja (ką, įrašykite prašymą gaunančios institucijos pavadinimą) ir, nebent būtų taikoma Reglamento (ES) Nr. 596/2014 27 straipsnio 3 dalyje nurodyta išimtis, gauna išankstinį (kieno, įrašykite prašymą gaunančios institucijos pavadinimą) sutikimą. Jei (įrašykite prašymą gaunančios institucijos pavadinimą) su tokiu informacijos naudojimu arba atskleidimu sutinka, ji gali iškelti tam tikras sąlygas.
            Pagarbiai
            (vardas, pavardė ir parašas)

         IV PRIEDAS
         Tekstas paveikslėlio

            Paramos teikimo savo iniciatyva forma
            Savo iniciatyva teikiama parama
            Registracijos numeris:
            Data:
            Priedai: (nurodyti pridedamų dokumentų/patvirtinamųjų dokumentų numerį)
            Bendra informacija
            TEIKĖJAS:
            Valstybė narė:
            Siunčianti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto duomenis)
            Vardas, pavardė:
            Telefonas:
            E. paštas
            GAVĖJAS:
            Valstybė narė:
            Gaunanti institucija:
            Juridinis adresas:
            (įrašykite pagal Komisijos įgyvendinimo reglamento (ES) 2018/292 2 straipsnį paskirto kontaktinio punkto duomenis)
            Vardas, pavardė:
            Telefonas:
            E. paštas
            Gerb., (įrašykite atitinkamą pavardę),
            Pagal Komisijos įgyvendinimo reglamento (ES) 2018/292 10 straipsnį pateikiame šią informaciją, kuri, mūsų manymu, gali būti naudinga jums vykdant savo pareigas.
            Teikiama informacija
            (prašom pateikti išsamią informaciją, įskaitant visų pridedamų patvirtinamųjų dokumentų ar medžiagos, jei yra, aprašą)

         Tekstas paveikslėlio

            Teikiama informacija yra konfidenciali ir (kam, įrašykite savo iniciatyva teikiamą informaciją gaunančios kompetentingos institucijos pavadinimą) atskleidžiama pagal Reglamento (ES) Nr. 596/2014 25 straipsnį su sąlyga, kad ši informacija turi likti konfidenciali pagal Komisijos įgyvendinimo reglamento (ES) 2018/292 11 straipsnį ir Reglamento (ES) Nr. 596/2014 27 straipsnį.
            (įrašykite savo iniciatyva teikiamą informaciją gaunančios kompetentingos institucijos pavadinimą) turi laikytis Komisijos įgyvendinimo reglamento (ES) 2018/292 11 straipsnio reikalavimų, susijusių su leidžiamu šios informacijos naudojimu, ir Reglamento (ES) Nr. 596/2014 28 straipsnio reikalavimų, susijusių su asmens duomenų tvarkymu ir perdavimu.
            Jei (įrašykite savo iniciatyva teikiamą informaciją gaunančios kompetentingos institucijos pavadinimą) ketina gautą informaciją naudoti arba atskleisti kitais tikslais, negu nustatyti Komisijos įgyvendinimo reglamento (ES) 2018/292 11 straipsnio 3 dalyje, ji apie tai informuoja (ką, įrašykite savo iniciatyva informaciją teikiančios kompetentingos institucijos pavadinimą) ir, nebent būtų taikoma Reglamento (ES) Nr. 596/2014 27 straipsnio 3 dalyje nurodyta išimtis, gauna išankstinį (kieno, įrašykite savo iniciatyva informaciją teikiančios kompetentingos institucijos pavadinimą) sutikimą. Jei (įrašykite savo iniciatyva informaciją teikiančios kompetentingos institucijos pavadinimą) sutinka su tokiu informacijos naudojimu arba atskleidimu, ji gali iškelti tam tikras sąlygas.
            Pagarbiai
            (vardas, pavardė ir parašas)


title: 2018 m. vasario 15 d. Komisijos įgyvendinimo reglamentas (ES) 2018/287, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Salchichón de Vic“ / „Llonganissa de Vic“ (SGN)) specifikacijos pakeitimas

text:
27.2.2018

               LT

               Europos Sąjungos oficialusis leidinys

               L 55/17

         KOMISIJOS ĮGYVENDINIMO REGLAMENTAS (ES) 2018/287
   2018 m. vasario 15 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Salchichón de Vic“ / „Llonganissa de Vic“ (SGN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos „Salchichón de Vic“ / „Llonganissa de Vic“, kuri įregistruota Komisijos reglamentu (EB) Nr. 2601/2001 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Salchichón de Vic“ / „Llonganissa de Vic“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 15 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2001 m. gruodžio 28 d. Komisijos reglamentas (EB) Nr. 2601/2001, papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ priedą (OL L 345, 2001 12 29, p. 47).

      (3)  OL C 368, 2017 10 28, p. 10.


title: 2018 m. vasario 27 d. Komisijos įgyvendinimo reglamentas (ES) 2018/296, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga Reynoutria sachalinensis ekstraktas (Tekstas svarbus EEE. )

text:
28.2.2018

               LT

               Europos Sąjungos oficialusis leidinys

               L 56/31

         KOMISIJOS ĮGYVENDINIMO REGLAMENTAS (ES) 2018/296
   2018 m. vasario 27 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga Reynoutria sachalinensis ekstraktas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 7 straipsnio 1 dalį 2011 m. lapkričio 3 d. Jungtinė Karalystė gavo bendrovės „Marrone Bio innovations“ paraišką dėl veikliosios medžiagos Reynoutria sachalinensis ekstrakto patvirtinimo;

               (2)

               pagal to reglamento 9 straipsnio 3 dalį 2012 m. kovo 21 d. valstybė narė ataskaitos rengėja pranešė pareiškėjui ir kitoms valstybėms narėms apie paraiškos priimtinumą, o 2012 m. gegužės 11 d. pranešė apie tai Komisijai ir Europos maisto saugos tarnybai (toliau – Tarnyba);

               (3)

               pagal to reglamento 11 straipsnio 2 ir 3 dalių nuostatas buvo įvertintas šios veikliosios medžiagos poveikis žmonių ir gyvūnų sveikatai ir aplinkai, naudojant ją pagal pareiškėjo nurodytą paskirtį. 2014 m. liepos 22 d. valstybė narė ataskaitos rengėja pateikė Komisijai ir Tarnybai vertinimo ataskaitos projektą;

               (4)

               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal to reglamento 12 straipsnio 3 dalį ji paprašė pareiškėjo pateikti valstybėms narėms, Komisijai ir Tarnybai papildomos informacijos. Valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

               (5)

               valstybės narės ir Tarnyba peržiūrėjo vertinimo ataskaitos projektą. 2015 m. rugpjūčio 31 d. Tarnyba pateikė Komisijai išvadas dėl veikliosios medžiagos Reynoutria sachalinensis ekstrakto vertinimo (2);

               (6)

               2017 m. spalio 16 d. raštu bendrovė „Marrone Bio innovations“ atsiėmė savo paraišką dėl Reynoutria sachalinensis ekstrakto patvirtinimo. Dėl to, kad paraiška buvo atsiimta, Reynoutria sachalinensis ekstraktas neturėtų būti patvirtintas pagal Reglamento (EB) Nr. 1107/2009 13 straipsnio 2 dalį;

               (7)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl Reynoutria sachalinensis ekstrakto;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga Reynoutria sachalinensis ekstraktas nepatvirtinama.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 27 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract. EFSA Journal 2015;13(9):4221, 73 pp. Adresas internete: www.efsa.europa.eu/efsajournal.